**  
ΕΛΛΗΝΙΚΗ ΔΗΜΟΚΡΑΤΙΑ**

**ΝΟΜΟΣ ΔΩΔΕΚΑΝΗΣΟΥ**

**ΔΗΜΟΣ ΚΩ**

ΑΥΤΟΤΕΛΕΣ ΤΜΗΜΑ ΔΗΜΑΡΧΟΥ

**Ταχ. Δ/νση :**Ακτή Κουντουριώτη 7, Κως

**Ταχ. Κώδικας :**85300

**Τηλ. :**22423-60453

**Ηλεκτρον. δ/νση :** kos\_mayor\_press@kos.gr

Κως, 04-4-2024

**ΠΡΟΣ: Μ.Μ.Ε. Κω**

**ΔΕΛΤΙΟ ΤΥΠΟΥ**

**1.174.458 € επενδύει ο Δήμος Κω για τον ψηφιακό μετασχηματισμό**

**Εγκρίθηκε χθες ένταξη της Πράξης με χρηματοδότηση 878.874,03 €**

Στην σύγχρονη εποχή, με σειρά έργων και δράσεων ψηφιακού μετασχηματισμού, εισέρχεται ο Δήμος Κω, επενδύοντας 1.174.458 €.

Ο Δήμος Κω με αυτόν τον τρόπο αναβαθμίζει τις λειτουργίες του, βελτιώνει τις υπηρεσίες προς τους πολίτες, εξοικονομεί πόρους, προστατεύει το περιβάλλον και μειώνει το ενεργειακό αποτύπωμα.

Με χθεσινή απόφαση του Υπουργού Ψηφιακής Διακυβέρνησης Δημήτρη Παπαστεργίου, η Πράξη «Δράσεις Ψηφιακού Μετασχηματισμού του Δήμου Κω» εντάχθηκε στο Πρόγραμμα «Ψηφιακός Μετασχηματισμός 2021-2027» με τη δημόσια δαπάνη, συγχρηματοδότηση από το Ευρωπαϊκό Ταμείο Περιφερειακής Ανάπτυξης, να φτάνει σε 878.874,03 € και την συμμετοχή του Δήμου από ίδιους πόρους σε 295.584,75€.

Ειδικότερα, βάση της μελέτης, οι δράσεις που περιλαμβάνονται στην παρούσα πρόταση είναι οι κάτωθι:

**• Δράση 1: Οργάνωση Γραφείου Κίνησης και Διαχείριση Δημοτικού στόλου οχημάτων** (Εφαρμογή διαχείρισης γραφείου κίνησης, υποσύστημα ευφυούς ανάλυσης και διαχείρισης δεδομένων αποκομιδης για τον έλεγχο ανατροπής κάδων για 23 οχήματα, υπηρεσίες αποτύπωσης κάδων κ.α.).

• **Δράση 2: Ψηφιακή Πλατφόρμα Διαχείρισης Ευπαθών ομάδων** (Σύστημα Διαχείρισης Κοινωνικής Υπηρεσίας, Mobile Εφαρμογή ενημέρωσης πολιτών κ.α.).

**• Δράση 3: Σύστημα Διαχείρισης Ηλεκτρονικών Πληρωμών**

• **Δράση 4: Σύστημα Έγκαιρης Πυρανίχνευσης** (Πανοραμικός Θερμικός Αισθητήρας, Κινητές δικτυακές κάμερες υπερυψηλής ευαισθησίας με IR, Σύστημα σάρωσης διπλού αισθητήρα για εντοπισμό φωτιάς και καπνού κ.α.).

**• Δράση 5: Ολοκληρωμένη υποδομή προστασίας από κυβερνοεπιθέσεις (Network Firewall,Endpoint security, κλπ) και παροχή συστήματος τηλε-εργασίας**

**• Δράση 6 Δημιουργία διασύνδεσης με δίκτυα υψηλής ταχύτητας μεταξύ δημοτικών κτιρίων – υποδομών**

**• Δράση 7: Ηλεκτρονική τιμολόγηση**

Ο στόχος που θέτει η Ψηφιακή Στρατηγική του Δήμου Κω είναι ο ψηφιακός μετασχηματισμός του, σε μια έξυπνη, ανοιχτή και διασυνδεδεμένη πόλη που δεν αποκλείει κανέναν από τις δημόσιες διεργασίες.

Μια πόλη που υιοθετεί και ενσωματώνει εκείνες τις ψηφιακές τεχνολογίες που της επιτρέπουν την ανάπτυξη της οικονομίας, την ενίσχυση της απασχόλησης, την επίτευξη αποτελεσματικότερης και αποδοτικότερης Δημόσιας Διοίκησης και πάνω από όλα τη βελτίωση της ποιότητας ζωής των πολιτών σε ευθεία σύνδεση με την ενίσχυση της κοινωνικής συνοχής. Που αξιοποιεί τις Τεχνολογίες Πληροφορικής & Επικοινωνιών ως βασικά αναπτυξιακά εργαλεία για τη βελτίωση της λειτουργίας των αστικών δομών, την ενίσχυση της επιχειρηματικότητας, την ψηφιακή καινοτομία και την εγκαθίδρυση συνεργιών.

Γραφείο Τύπου